CELEX: 32008R0956
Language: mt
Date: 2008-09-29 00:00:00
Title: Regolament tal-Kummissjoni (KE) Nru 956/2008 tad- 29 ta’ Settembru 2008 li jemenda l-Anness IV tar-Regolament (KE) Nru 999/2001 tal-Parlament Ewropew u tal-Kunsill li jistabblixxi regoli għall-prevenzjoni, il-kontroll u l-eradikazzjoni ta’ ċerti enċefalopatiji sponġiformi li tinxtered Test b’relevanza għaż-ŻEE

30.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 260/8
            
         REGOLAMENT TAL-KUMMISSJONI (KE) Nru 956/2008
   tad-29 ta’ Settembru 2008
   li jemenda l-Anness IV tar-Regolament (KE) Nru 999/2001 tal-Parlament Ewropew u tal-Kunsill li jistabblixxi regoli għall-prevenzjoni, il-kontroll u l-eradikazzjoni ta’ ċerti enċefalopatiji sponġiformi li tinxtered
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi regoli għall-prevenzjoni, il-kontroll u l-eradikazzjoni ta’ ċerti enċefalopatiji sponġiformi li jinxterdu (1), u b’mod partikolari t-tieni paragrafu ta’ l-Artikolu 7(3), l-ewwel paragrafu ta’ l-Artikolu 23 u l-Artikolu 23a(d) tiegħu,
   Billi:
   
               (1)
            
            
               Ir-Regolament (KE) Nru 999/2001 jistabbilixxi regoli għall-prevenzjoni, il-kontroll u l-eradikazzjoni ta’ enċefalopatija sponġiformi li tinxtered (TSEs) fl-annimali. Huwa japplika għall-produzzjoni u t-tqegħid fis-suq ta’ annimali ħajjin u prodotti li ġejjin mill-annimali u f'ċerti każijiet speċifiċi għall-esportazzjoni tagħhom.
            
         
               (2)
            
            
               L-Artikolu 7(1) tar-Regolament (KE) Nru 999/2001 jistipula li l-għalf lir-ruminanti bi proteina ġejja mill-annimali huwa pprojbit. Madankollu, l-Artikolu 7(3) ta’ dan ir-Regolament jipprevedi deroga minn din il-projbizzjoni għall-għalf liż-żgħar ta’ l-annimali ta’ l-ispeċi tar-ruminanti bi proteini ġejjin mill-ħut, soġġetta għal ċerti kundizzjonijiet. Dawk il-kondizzjonijet jinkludu valutazzjoni xjentifika tal-ħtiġijiet tad-dieta taż-żgħar tar-ruminanti u valutazzjoni ta’ l-aspetti ta’ kontroll ta’ deroga bħal din.
            
         
               (3)
            
            
               Il-Parti II ta’ l-Anness IV tar-Regolament (KE) Nru 999/2001 tistipula d-derogi mill-projbizzjoni previsti fl-Artikolu 7(1) ta’ dan ir-Regolament u l-kondizzjonijiet speċifiċi għall-applikazzjoni ta’ derogi bħal dawn.
            
         
               (4)
            
            
               Fl-24 ta’ Jannar 2007 l-Awtorità Ewropea dwar is-Sigurtà fl-Ikel adottat opinjoni dwar il-valutazzjoni tar-riskji għas-saħħa fl-għalf tar-ruminanti tat-trab ta’ l-ikel magħmul mill-ħut fir-rigward tar-riskju tat-TSE. L-opinjoni kkonkludiet li r-riskju ta’ TSE fil-ħut, sew jekk mitmugħ direttament jew permezz ta’ l-amplifikazzjoni ta’ infettività huwa minimu. Din sabet ukoll li jekk hemm xi riskju ta’ TSE fit-trab ta’ l-ikel magħmul mill-ħut dan jista’ jiġi mill-għalf ta’ mammiferi li jkun intemgħa reċentement lil dan il-ħut jew permezz tat-trab ta’ l-ikel magħmul mill-ħut ikkontaminat bl-MBM.
            
         
               (5)
            
            
               Fid-19 ta’ Marzu 2008, tlesta rapport mid-Direttorat Ġenerali għas-Saħħa u l-Konsumaturi, li sar bl-għajnuna ta’ għadd ta’ esperti xjentifiċi. Dan ir-rapport jikkonkludi li t-trab ta’ l-ikel magħmul mill-ħut huwa sors diġestibbli tajjeb ħafna ta’ proteina b'diġestibilità aktar baxxa mill-ħalib iżda ogħla mill-biċċa l-kbira ta’ proteini li joriġinaw mill-pjanti u bi profil tajjeb ta’ aċidu amminiku meta mqabbel mas-sorsi tal-proteina mill-ħaxix użati attwalment fis-sostituti tal-ħalib u li l-għalf taż-żgħar ta’ l-ispeċi tar-ruminanti bit-trab ta’ l-ikel magħmul mill-ħut jista’ jkun permess.
            
         
               (6)
            
            
               Jekk titqies il-kondizzjoni li tikkonċerna valutazzjoni ta’ aspetti ta’ kontroll stipulati fl-Artikolu 7(3) tar-Regolament (KE) Nru 999/2001, ir-riskju potenzjali ta’ l-għalf liż-żgħar ta’ l-annimali ta’ l-ispeċi tar-ruminanti bit-trab ta’ l-ikel magħmul mill-ħut huwa kontrobilanċjat bir-regoli eżistenti stretti ta’ pproċessar imposti fuq il-produzzjoni ta’ trab ta’ l-ikel magħmul mill-ħut u l-kontrolli fuq kull kunsinna ta’ ikel mill-ħut importat qabel ir-rilaxx tiegħu għaċ-ċirkolazzjoni libera fil-Komunità.
            
         
               (7)
            
            
               Flimkien ma’ dan, biex ikun żgurat li l-użu tat-trab ta’ l-ikel magħmul mill-ħut huwa biss permess għaż-żgħar ta’ l-annimali ta’ l-ispeċi tar-ruminanti, użu bħal dan għandu jkun limitat għall-produzzjoni tas-sostituti tal-ħalib, imqassma fil-forma niexfa u amministrata wara taħlita bi kwantità speċifika ta’ likwidu, maħsub għall-għalf għaż-żgħar ta’ l-annimali ta’ l-ispeċi tar-ruminanti bħala suppliment, jew bħala sostituzzjoni għal ħalib postkolostrali qabel jintemm il-ftim. Kif ukoll, għandhom jiġu imposti regoli stretti għall-implimentazzjoni fuq il-produzzjoni, l-imballaġġ, it-tikkettar u t-trasport tas-sostituti tal-ħalib li fih it-trab ta’ l-ikel magħmul mill-ħut maħsub għal annimali bħal dawn.
            
         
               (8)
            
            
               F'ġieħ iċ-ċarezza u l-konsistenza għandhom jiġu stipulati l-istess regoli relatati mat-tikkettar tad-dokument komplementari ta’ l-għalf li fih trab ta’ l-ikel magħmul mill-ħut imfassal għal dawk li mhumiex ruminanti.
            
         
               (9)
            
            
               Il-Punt E.1. tal-Parti III ta’ l-Anness IV għar-Regolament (KE) Nru 999/2001 jipprevedi li esportazzjonijiet lejn pajjiżi terzi ta’ proteini pproċessati ta’ l-annimali mnissla minn ruminanti, u ta’ prodotti li fihom proteini pproċessati bħal dawn, huma pprojbiti.
            
         
               (10)
            
            
               Minkejja dan, l-użu ta’ proteini bħal dawn għall-produzzjoni ta’ l-għalf ta’ l-annimali domestiċi bħalissa huwa permess fi ħdan il-Komunità. Fl-interess ta’ konsistenza ta’ leġiżlazzjoni Komunitarja, huwa xieraq li jiġu permessi esportazzjonijiet ta’ għalf ipproċessat ta’ l-annimali domestiċi inkluż għalf tal-bott ta’ l-annimal domestiċi li fih proteini pproċessati ta’ l-annimali mnissla minn ruminanti ta’ pajjiżi terzi.
            
         
               (11)
            
            
               Ir-Regolament (KE) Nru 999/2001 għandu għalhekk jiġi emendat skond dan.
            
         
               (12)
            
            
               Il-miżuri stipulati f'dan ir-Regolament huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   L-Anness IV tar-Regolament (KE) Nru 999/2001 huwa emendat skond l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum ta’ wara l-pubblikazzjoni tiegħu f’Il-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 29 ta’ Settembru 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 147, 31.5.2001, p. 1.
   
      ANNESS
      L-Anness IV għar-Regolament (KE) Nru 999/2001 huwa emendat kif ġej:
      
                  (1)
               
               
                  Il-Parti II hija emendata hekk:
                  
                              (a)
                           
                           
                              Fil-punt A, għandu jiżdied il-punt (e) li ġej:
                              
                                          “(e)
                                       
                                       
                                          l-għalf lill-annimali tat-trobbija ta’ l-ispeċi ruminanti ta’ trab ta’ l-ikel magħmul mill-ħut skond il-kondizzjonijiet stipulati fil-punt BA).”
                                       
                                    
                        
                              (b)
                           
                           
                              Il-Punt B huwa emendat kif ġej:
                              
                                          (i)
                                       
                                       
                                          il-punt (d) jinbidel b'dan li ġej:
                                          
                                                      “(d)
                                                   
                                                   
                                                      id-dokument kummerċjali li jakkumpanja kunsinni ta’ għalf li fih it-trab ta’ l-ikel magħmul mill-ħut u kwalunkwe imballaġġ li fih kunsinni bħal dawn, iridu jkunu mmarkati b'mod ċar bil-kliem ‘fih trab ta’ l-ikel magħmul mill-ħut – ma għandux jintemgħa lir-ruminanti’.”
                                                   
                                                
                                    
                                          (ii)
                                       
                                       
                                          Jiżdied il-punt BA li ġej:
                                          BA   Il-kondizzjonijiet li ġejjin għandhom japplikaw għall-użu tat-trab ta’ l-ikel magħmul mill-ħut imsemmi fil-punt A(b)(i) u l-għalf li jkun fih it-trab ta’ l-ikel magħmul mill-ħut fit-tmigħ ta’ annimali tat-trobbija mhux miftuma ta’ l-ispeċi ruminanti:
                                          
                                                      (a)
                                                   
                                                   
                                                      it-trab ta’ l-ikel magħmul mill-ħut għandu jkun prodott f'impjanti ta’ l-ipproċessar iddedikati esklussivament għall-produzzjoni ta’ prodotti mnissla mill-ħut;
                                                   
                                                
                                                      (b)
                                                   
                                                   
                                                      qabel ma tinħareġ għaċ-ċirkolazzjoni libera fil-Komunità, kull kunsinna importata tat-trab ta’ l-ikel magħmul mill-ħut għandha tiġi analizzata permezz tal-mikroskopija skond id-Direttiva 2003/126/KE;
                                                   
                                                
                                                      (c)
                                                   
                                                   
                                                      l-użu tat-trab ta’ l-ikel magħmul mill-ħut għaż-żgħar ta’ l-annimali tat-trobbija ta’ l-ispeċi tar-ruminanti se jkun awtorizzat biss għall-produzzjoni tas-sostituti tal-ħalib, imqassmin fil-forma mnixxfa u amministrati wara taħlita bi kwantita speċifika ta’ likwidu, maħsuba għall-għalf għaż-żgħar ta’ l-annimali ta’ l-ispeċi tar-ruminanti bħala suppliment, jew bħala sostitut għal ħalib postkolostrali qabel jintemm il-ftim;
                                                   
                                                
                                                      (d)
                                                   
                                                   
                                                      sostituti tal-ħalib li fihom trab ta’ l-ikel magħmul mill-ħut maħsub għaż-żgħar ta’ l-annimali tat-trobbija ta’ l-ispeċi tar-ruminanti għandhom jiġu prodotti fi stabilimenti li ma jipproduċux għalf ieħor għar-ruminanti u li huma awtorizzati għal dan il-għan mill-awtorità kompetenti.
                                                      Permezz ta’ deroga mill-punt (d), il-produzzjoni ta’ għalf ieħor għar-ruminanti fi stabbilimenti li jipproduċu wkoll sostituti tal-ħalib li fihom it-trab ta’ l-ikel magħmul mill-ħut maħsuba għaż-żgħar ta’ l-annimali tat-trobbija ta’ l-ispeċi tar-ruminanti tista’ tiġi awtorizzata mill-awtorità kompetenti soġġetta għall-kondizzjonijiet li ġejjin:
                                                      
                                                                  (i)
                                                               
                                                               
                                                                  l-għalf bl-ingrossa u ppakkjat maħsub għar-ruminanti jinżammu f’faċilitajiet li jkunu separati fiżikament minn dawk għat-trab ta’ l-ikel bl-ingrossa magħmul mill-ħut u sostituti tal-ħalib bl-ingrossa li jkun fihom trab ta’ l-ikel magħmul mill-ħut matul il-ħażna, it-trasport u l-ippakkjar;
                                                               
                                                            
                                                                  (ii)
                                                               
                                                               
                                                                  għalf ieħor maħsub għar-ruminanti jiġi mmanifatturat f’faċilitajiet separati fiżikament minn faċilitajiet fejn jiġu mmanifatturati sostituti tal-ħalib li fihom it-trab ta’ l-ikel magħmul mill-ħut.
                                                               
                                                            
                                                                  (iii)
                                                               
                                                               
                                                                  reġistri bid-dettalji tax-xiri u l-użi tat-trab ta’ l-ikel magħmul mill-ħut u s-sostituti tal-ħalib li fihom it-trab ta’ l-ikel magħmul mill-ħut jinżammu għad-disponibilità ta’ l-awtorità kompetenti għal mill-inqas ħames snin, u
                                                               
                                                            
                                                                  (iv)
                                                               
                                                               
                                                                  isiru testijiet b'mod regolari fuq għalf ieħor maħsub għar-ruminanti sabiex jiġi żgurat li ma jkunux preżenti proteini pprojbiti li fihom it-trab ta’ l-ikel magħmul mill-ħut. Ir-riżultati għandhom jibqgħu disponibbli għall-awtorità kompetenti għal mill-inqas ħames snin;
                                                               
                                                            
                                                
                                                      (e)
                                                   
                                                   
                                                      id-dokument kummerċjali li jakkumpanja s-sostituti tal-ħalib li fihom it-trab ta’ l-ikel magħmul mill-ħut, maħsuba għaż-żgħar ta’ l-annimali tat-trobbija ta’ l-ispeċi tar-ruminanti, u kwalunkwe imballaġġ li fih kunsinna bħal din, iridu jkunu mmarkati b'mod ċar bil-kliem ‘fih it-trab ta’ l-ikel magħmul mill-ħut – irid jintemgħa biss lil ruminanti mhux miftuma’;
                                                   
                                                
                                                      (f)
                                                   
                                                   
                                                      sostituti tal-ħalib bl-ingrossa li fihom it-trab ta’ l-ikel magħmul mill-ħut maħsuba għaż-żgħar ta’ l-annimali ta’ l-ispeċi tar-ruminanti għandhom jiġu trasportati permezz ta’ vetturi li ma jkunux qed iġorru għalf ieħor għar-ruminanti fl-istess waqt. ekk applikabbli, meta l-vettura sussegwentement tintuża għat-trasport ta’ l-għalf maħsub għar-ruminanti, din għandha titnaddaf kompletament skond proċedura approvata mill-awtorità kompetenti sabiex tiġi evitata l-kontaminazzjoni reċiproka;
                                                   
                                                
                                                      (g)
                                                   
                                                   
                                                      f'irziezet fejn jinżammu r-ruminanti, se jkunu stabbiliti miżuri speċifiċi għal dak ir-razzett sabiex jipprevjenu s-sostituti tal-ħalib li fihom it-trab ta’ l-ikel magħmul mill-ħut milli jintemgħu lil ruminanti oħra minbarra dawk previsti mid-deroga li jaqgħu taħt il-punt A(e) tal-parti II ta’ l-Anness IV. L-awtorità kompetenti għandha tistabbilixxi lista ta’ rziezet fejn is-sostituti tal-ħalib li fihom it-trab ta’ l-ikel magħmul mill-ħut jintużaw permezz ta’ sistema ta’ notifika minn qabel mir-razzett jew sistema oħra li tiżgura konformità ma’ din id-dispożizzjoni.”
                                                   
                                                
                                    
                        
            
                  (2)
               
               
                  Fil-Parti III, il-punt E.1 jinbidel b'dan li ġej:
                  E.1   L-esportazzjoni lejn pajjiżi terzi ta’ proteini ta’ l-annimali pproċessati mnissla minn ruminanti, u ta’ prodotti li fihom proteini pproċessati ta’ l-annimali bħal dawn, għandha tkun ipprojbita. Madankollu dik il-projbizzjoni ma għandhiex tapplika għall-ikel ipproċessat tal-bott ta’ l-annimali domestiċi li fih proteini pproċessati ta’ l-annimali mnissla mir-ruminanti u li għaddew minn trattament u li huma ttikkettati skond ir-Regolament (KE) Nru 1774/2002.”